CELEX: 62012TN0127
Language: et
Date: 2012-03-22 00:00:00
Title: Kohtuasi T-127/12: 22. märtsil 2012 esitatud hagi — Free versus Siseturu Ühtlustamise Amet — Noble Gaming (FREEVOLUTION TM)

9.6.2012   
            
            
               ET
            
            
               Euroopa Liidu Teataja
            
            
               C 165/23
            
         22. märtsil 2012 esitatud hagi — Free versus Siseturu Ühtlustamise Amet — Noble Gaming (FREEVOLUTION TM)
   (Kohtuasi T-127/12)
   2012/C 165/40
   Hagiavalduse keel: prantsuse
   
      Pooled
   
   
      Hageja: Free (Pariis, Prantsusmaa) (esindaja: advokaat Y. Coursin)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Noble Gaming Ltd (Praha, Tšehhi Vabariik)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 13. detsembri 2011. aasta otsus asjas R 2326/2010-2;
            
         
               —
            
            
               otsustada, et varasemad kaubamärgid, millele tuginetakse, eelkõige Prantsuse sõnamärk FREE nr 1734391 on vaidlustatud kaubamärgiga FREEVOLUTION TM sarnased määruse nr 207/2009 artikli 8 lõike 1 punkti b ja veelgi enam artikli 8 lõike 5 tähenduses;
            
         
               —
            
            
               otsustada, et vaidlustatud kaubamärgi registreerimise taotlus tuleb määruse nr 207/2009 artikli 8 lõike 1 punkti b ja eriti artikli 8 lõike 5 alusel tagasi lükata ja
            
         
               —
            
            
               mõista Üldkohtu ja ühtlustamisameti menetluses kantud kulud välja teiselt menetluspoolelt apellatsioonikojas.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas
   
      Asjaomane ühenduse kaubamärk: sõnalist osa FREEVOLUTION TM sisaldav kujutismärk kaupadele ja teenustele klassides 9, 41 ja 42 — taotletav ühenduse kaubamärk nr 8206443
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: Prantsuse kujutismärk free LA LIBERTÉ N’A PAS DE PRIX nr 99785839 kaupadele ja teenustele klassides 9 ja 38; Prantsuse sõnamärk FREE nr 1734391; Prantsuse sõnamärk FREE MOBILE nr 73536224 kaupadele klassis 9; Prantsuse kaubanduses kasutatav ärinimi FREE; kaubanduses kasutatav domeeninimi FREE.FR
   
      Vastulausete osakonna otsus: lükata vastulause tervikuna tagasi.
   
      Apellatsioonikoja otsus: jätta kaebus rahuldamata.
   
      Väited: Määruse nr 207/2009 artikli 8 lõike 1 punkti b ja artikli 8 lõike 5 rikkumine, kuna tuleb teha vahet nimetatud sätete tähenduses sarnasuse hindamisel; määruse nr 207/2009 artikli 8 lõike 1 punkti b rikkumine, kuna tegelikkuses on tõenäoline, et vastandatud kaubamärgid aetakse segi, ja määruse nr 207/2009 artikli 8 lõike 5 rikkumine, kuna kaubamärkide FREE ja FREEVOLUTION TM vahel on seos, nii et vaidlustatud kaubamärgi olemasolu kahjustaks mainekat kaubamärki FREE.